ബൈക്കുള വനിത ജയിലില് 39 വനിത തടവുക്കാര്ക്ക് കോവിഡ് ആറ് കുട്ടികള്ക്കും രോഗം മുംബൈ: മഹാരാഷ്ട്രയിലെ ബൈക്കുള വനിത ജയിലില് കോവിഡ് വ്യാപനം. 39 വനിത തടവുകാര്ക്കാണ് കോവിഡ് സ്ഥിരീകരിച്ചു. 6 കുട്ടികള്ക്കും രോഗം സ്ഥീരീകരിച്ചതായി റിപ്പോര്ട്ട് . ബ്രിഹന് മുംബൈ മുന്സിപ്പല് കോര്പറേഷനാണ് ഇക്കാര്യം വ്യക്തമാക്കിയത്. തടവുകാരെയും കുട്ടികളെയും ഐസൊലേഷന് സെന്ററിലേക്ക് മാറ്റിയതായും ബിഎംസി അറിയിച്ചു. മൊത്തം 120 തടവുകാരെയും ജയില് ജീവനക്കാരെയുമാണ് കോവിഡ് പരിശോധനയ്ക്ക് വിധേയമാക്കിയത്. ഗര്ഭിണിയായ ഒരു വനിതാ തടവുകാരിയെ മുനിസിപ്പല് ആശുപത്രിയില് പ്രവേശിപ്പിച്ചതായും ബിഎംസി അറിയിച്ചിട്ടുണ്ട്. കോവിഡ് വ്യാപനം തടയുന്നതിനായി വനിത ജയില് അടച്ചതായും ബിഎംസി മുന്നറിയിപ്പ് നല്കി. മുംബൈയില് ഇപ്പോള് 4,676 സജീവ കേസുകളാണ് ഉള്ളത്. 7,17,521 പേര് രോഗമുക്തരായി. ഇതുവരെ 101,77,774 സാമ്ബിളുകള് പരിശോധിച്ചതായും ബിഎംസി റിപ്പോര്ട്ട് വ്യക്തമാക്കുന്നു. കഴിഞ്ഞ 24 മണിക്കൂറിനിടെ 454 പുതിയ കോവിഡ് കേസുകളും അഞ്ച് മരണങ്ങളുമാണ് മുംബൈയില് റിപ്പോര്ട്ട് ചെയ്തത്. ഇതോടെ പുതിയ കേസുകളുടെ എണ്ണം 7,40,761 ആയി ഉയര്ന്നു. തുടര്ച്ചയായി നാലാം ദിവസവും മുംബൈയില് കോവിഡ് രോഗികളുടെ എണ്ണം 400 ന് മുകളിലാണ്. Stories you may Like